L’acció solidària prevista en l’Ofrena de Burjassot se celebrarà més endavant
2025-07-24

L’ofrena solidària per a arreplegar aliments per als més desfavorits, prevista per a hui dilluns, en el marc de la tradicional Ofrena de Flors a la Mare de Déu de la Cabeza, ha quedat finalment suspesa. Només s’ha cancel·lat l’acció solidària, no així l’Ofrena Floral que segueix celebrant-se aquesta vesprada a partir de les 18.00 hores.

Des de l’Agrupació de Falles de Burjassot i en declaracions del seu president, José Beltrán, “L’ofrena solidària s’ha suspès per votació dels presidents que, amb bon criteri, han considerat que en plenes Falles no és el moment més oportú per a arreplegar aliments“. El president de l’Agrupació ha afegit que “anem a buscar un altre moment per a la seua celebració, l’Ofrena solidària es realitzarà però en un altre moment que considerem més idoni per a poder arreplegar la màxima quantitat d’aliments possible“.

Així, l’Ofrena de Flors a la Patrona de Burjassot, la Mare de Déu de la Cabeza, se celebrarà aquesta vesprada (16-03-2015) a partir de les 18h i en ella participaran les tretze comissions falleres del municipi. Les comissions eixiran des del Pati de les Sitges, circulant pel recorregut habitual fins a arribar a la Plaça de l’Ajuntament on dipositaran les seues flors en el tapís de la Patrona. Les comissions també arreplegaran aquesta vesprada, els premis als monuments, a la Cavalcada de l’humor i a la il·luminació de carrers.